## OSNOVNA ŠKOLA STJEPANA IVIČEVIĆA,

## MAKARSKA

Ante Starčevića 14

21 300 Makarska

OIB:35431815083

**KLASA: 112-02/23-01/08**

**URBROJ: 2181-322-23-09**

Makarska, 16.10.2023. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22) i članaka 14.–19. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata za zapošljavanje upućuje

**POZIV NA TESTIRANJE**

Jedini kandidat sa stručnom spremom najvišeg ranga odnosno točke a) članka 7. važećeg *Pravilnika o odgovarajućoj vrsti obrazovanja učitelja i stručnih suradnika u osnovnoj školi* koji je ujedno podnio pravodobnu i potpunu prijavu na natječaj te ispunjava formalne uvjete natječaja,

objavljenog 27.9.2023. godine na web stranicama i oglasnim pločama Osnovne škole Stjepana Ivičevića, Makarska i Hrvatskog zavoda za zapošljavanje,

**za radno mjesto** **učitelj/ica njemačkog jezika, 1 izvršitelj/ica, na određeno, nepuno radno vrijeme od 12 sati tjednog radnog vremena *(zamjena odsutnog radnika)*** poziva se na testiranje koje će se održati u Osnovnoj školi Stjepana Ivičevića, Makarska, na adresi Ante Starčevića 14, u Makarskoj, **u ponedjeljak, dana 23.10.2023.:**

|  |  |
| --- | --- |
| **Ime i prezime kandidata/kinje:** | **Vrijeme testiranja:** |
| **Darija Jović** | **09:40-09:55 h** |

**Vrsta testiranja:** usmeno praktično testiranje kandidata-održavanje oglednog nastavnog sata (prezentiranje oglednog nastavnog sata-zadane nastavne jedinice u 15 minuta)

**Tema oglednog nastavnog sata**: nastavna jedinica iz njemačkog jezika

"Meine Schulsachen", radni udžbenik za 4.razred osnovne  škole "Lernen, Singen, Spielen 1", izdavač: Alfa, str.18.

**Kandidat je dužan donijeti pripremu nastavnog sata u pisanom obliku u tri primjerka te ju predati Povjerenstvu netom prije izvođenja oglednog sata.**

Ako kandidat ne pristupi testiranju u navedenom vremenu ili pristupi nakon vremena određenog za početak testiranja, više se ne smatra kandidatom u postupku i na testiranje se zovu kandidati nižeg ranga.

Kandidat je obvezan pristupiti testiranju te je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije testiranja. Ako kandidat ne dokaže identitet neće moći pristupiti testiranju.

Povjerenstvo će posebno vrednovati pripremu nastavnog sata u pisanom obliku, stručno-pedagoške i metodičke kompetencije te komunikacijsko-prezentacijske vještine kandidata.

Nakon provedenog testiranja Povjerenstvo za kandidata utvrđuje ukupan broj bodova ostvarenih na testiranju. Odluku o kandidatu za kojeg se traži prethodna suglasnost Školskog odbora za zasnivanje radnog odnosa donosi ravnateljica Škole na temelju rang - liste kandidata odnosno temeljem ukupnog broja bodova kandidata.

Svi će kandidati biti obaviješteni u roku od 15 dana od dana sklapanja ugovora o radu sa izabranim kandidatom.

*Povjerenstvo za procjenu i vrednovanje kandidata za zapošljavanje*